**národná rada slovenskej republiky**

VII. volebné obdobie

Číslo: CRD-422/2017

**424a**

**Správa**

**Výboru Národnej rady Slovenskej republiky pre ľudské práva a národnostné menšiny o prerokovaní Správy verejného ochrancu práv podľa § 23 ods. 1 zákona č. 564/2001 Z. z. o verejnom ochrancovi práv v znení neskorších predpisov za obdobie roka 2016 (tlač 424)**

Výbor Národnej rady Slovenskej republiky pre ľudské práva a národnostné menšiny podáva Národnej rade Slovenskej republiky správu o prerokovaní Správy verejného ochrancu práv podľa § 23 ods. 1 zákona č. 564/2001 Z. z. o verejnom ochrancovi práv v znení neskorších predpisov za obdobie roka 2016 (tlač 424):

Predseda Národnej rady Slovenskej republiky svojím rozhodnutím č. 447 z 28. februára 2017 pridelil predmetnú správu na prerokovanie Výboru NR SR pre ľudské práva a národnostné menšiny s tým, že ako gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

Výbor NR SR pre ľudské práva a národnostné menšiny rokoval o správe 14. marca 2017 a prijal k nej uznesenie č. 44, v ktorom odporúčal, aby národná rada zobrala správu na vedomie.

Gestorský výbor

**odporúča**

Národnej rade Slovenskej republiky

**zobrať na vedomie**

Správu verejného ochrancu práv podľa § 23 ods. 1 zákona č. 564/2001 Z. z. o verejnom ochrancovi práv v znení neskorších predpisov za obdobie roka 2016 (tlač 424).

Správa výboru bola schválená uznesením gestorského výboru zo 14. marca 2017 č. 47. Týmto uznesením výbor poveril poslankyňu Natáliu Blahovú, aby uviedla správu na schôdzi NR SR a predložila návrh na uznesenie NR SR.

Erika Jurinová v. r.

predsedníčka Výboru NR SR pre ľudské práva a národnostné menšiny

N Á R O D N Á R A D A  S L O V E N S K E J R E P U B L I K Y

VII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. CRD-422/2016

návrh

uznesenie

národnej rady slovenskej republiky

z .... marca 2017

k Správe verejného ochrancu práv podľa § 23 ods. 1 zákona č. 564/2001 Z. z. o verejnom ochrancovi práv v znení neskorších predpisov za obdobie roka 2016 (tlač 424)

Národná rada Slovenskej republiky

**berie na vedomie**

Správu verejného ochrancu práv podľa § 23 ods. 1 zákona č. 564/2001 Z. z. o verejnom ochrancovi práv v znení neskorších predpisov za obdobie roka 2016 (tlač 424).